CELEX: 62009TN0403
Language: sk
Date: 2009-10-07 00:00:00
Title: Vec T-403/09: Žaloba podaná 7. októbra 2009 — Tecnoprocess/Zastúpenie Európskej komisie v Maroku a i.

5.12.2009   
            
            
               SK
            
            
               Úradný vestník Európskej únie
            
            
               C 297/31
            
         Žaloba podaná 7. októbra 2009 — Tecnoprocess/Zastúpenie Európskej komisie v Maroku a i.
   (Vec T-403/09)
   2009/C 297/46
   Jazyk konania: taliančina
   
      Účastníci konania
   
   
      Žalobkyňa: Tecnoprocess Srl (Rím, Taliansko) (v zastúpení: A. Majoli, avvocato)
   
      Žalovaní: Zastúpenie Európskej komisie v Maroku, Zastúpenie Európskej komisie v Nigérii, Komisia Európskych spoločenstiev
   
      Návrhy žalobkyne
   
   
               —
            
            
               určiť, že Zastúpenie v Abuji, Zastúpenie v Rabate a Komisia Európskych spoločenstiev sa bezdôvodne obohatili,
            
         
               —
            
            
               rozhodnúť, že Zastúpenie v Abuji, Zastúpenie v Rabate a Komisia Európskych spoločenstiev sú povinní solidárne zaplatiť žalobkyni sumu 114 069,94 eur spolu s úrokmi až do zaplatenia alebo akúkoľvek inú sumu, ktorú Súd prvého stupňa uzná za primeranú spolu s úrokmi z uznanej sumy až do zaplatenia,
            
         
               —
            
            
               solidárne zaviazať Zastúpenie v Abuji, Zastúpenie v Rabate a Komisiu Európskych spoločenstiev na náhradu trov konania.
            
         
      Žalobné dôvody a hlavné tvrdenia
   
   Žalobkyňa, ktorá je totožná vo veci T-264/09 Tecnoprocess/Komisia a Zastúpenie Európskej komisie v Marockom kráľovstve a vo veci T-367/09 Tecnoprocess/Komisia a Zastúpenie Európskej komisie v Nigérii vo svojej žalobe tvrdí, že v rámci vykonania uvedených zmlúv uzavretých s marockými a nigérijskými orgánmi, ktoré sú predmetom týchto dvoch uvedených sporov, vyššie uvedené zastúpenia a Európska komisia neodôvodnene odmietli prechodne vyriešiť viaceré otázky spojené s plnením predmetných zmlúv, a to napriek tomu, že žalobkyňa niekoľkokrát navrhla týmto inštitúciám Spoločenstva započítať pohľadávky a dlhy týkajúcich sa týchto zmlúv.
   Z tohto stavu veci vyplýva, že zastúpenia a Komisia neodôvodnene zadržali značne vysoké sumy, ktoré sa mali previesť na žalobkyňu, čo vyvolalo situáciu zakladajúcu neoprávnené obohatenie.